Emmanuel Mudiay

Emanuelis Kabeja Mudiajus (Emmanuel Kabeya Mudiay, 1996 m. kovo 5 d.) – Kongo Demokratinės Respublikos krepšininkas, rungtyniaujantis įžaidėjo pozicijoje.

Gimė Kinšasoje, skurdžioje šeimoje, siaučiant karui. 2001 m. su šeima emigravo į JAV ir gavo ten prieglobstį. Žaidė už Greiso paruošiamosios akademijos komandą (Arlingtonas), vėliau už paruošiamąją akademiją Dalase. 2014 m. profesionalo karjerą pradėjo Kinijoje, Guangdongo „Southern Tigers“ klube, kur rinkdavo vidutiniškai po 18 taškų per varžybas. 2015 m. NBA naujokų biržoje 7-uoju šaukimu pakviestas Denverio „Nuggets“. Tais pačiais metais debiutavo šioje NBA komandoje, žaidė rezultatyviai, bet praleisdavo daug varžybų dėl traumų. 2018–2019 m. sezoną praleido Niujorko „Knicks“, o 2019–2020 m. – Jutos „Jazz“. Vėliau metus praleido be profesionalaus krepšinio. 2021 m. rugpjūtį pasirašė sutartį su Kauno „Žalgiriu“,„Žalgirio“ naujokas Mudiay: „Tiesiog norėjau grįžti į krepšinį“, basketnews.lt , bet jau lapkričio pradžioje kontraktas nutrauktas.Oficialu: „Žalgiris“ nutraukė kontraktą su Mudiay, į kurio vietą jau atvyko kitas gynėjas, basketnews.lt

Po trumpos stotelės „Žalgiryje“, Mudiajus grįžo į Ameriką – bandė įsitvirtinti NBA, G lygoje, vėliau varžėsi Puerto Riko čempionate.

 Šaltiniai 

Kategorija:Užsienio krepšininkai Lietuvos komandose
Kategorija:Kongo Demokratinės Respublikos krepšininkai